《六月十七日十八日大雨闻贼欲降》
元代·方回

谁遣青天变漏天，人閒无复有平田。
女娲链石端何物，子产禜龙未必然。
死徒衔冤终不雪，生存忍饿更堪怜。
腐儒自笑穷今极，旬月曾无一醉眠。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。